Geen plek amper meer oor in Johannesburg om geliefdes wat sterf te ruste te lê omrede daar te min spasie is vir grafte | SAUK.co.za - Nuus.info
Inwoners van Johannesburg is onlangs aangemoedig om ander maniere te oorweeg om hul geliefdes wat ontslaap, te ruste te lê.
Nonhlanhla Sifumba, burgemeesterskomiteelid vir gemeenskapsontwikkeling in die Stad Johannesburg het bekend gemaak dat die stad uit spasie uit hardloop om oorledenes in tradisionele grafte te begrawe.
Sy het Donderdag gesê hoewel tegnologiese vooruitgang in byna elke sektor van die samelewing gesien kan word, word meer moderne maniere om mense wat sterf ter ruste te lê blykbaar vermy. “Mense verkies steeds private grafte vir begrafnisse wat onvolhoubaar is in stede soos Johannesburg wat die hoogste aantal begrafnisse in Gauteng het weens migrasiepatrone.”
Sifumba sê dat begraafplase en krematoriums in Johannesburg deur die dié metro se parke- en dieretuinafdeling (JCPZ) bestuur word en dié afdeling moet dus ook voorsiening maak vir toekomstige grafspasie. “Slegs vier van die 38 begraafplase wat deur JCPZ bestuur word, het nog plek vir nuwe grafte; dit is net genoeg grafspasie vir die volgende 50 tot 60 jaar.”
« Eskom kondig afleggings aan, maar kenners meen die besparing sal slegs ’n druppel uit die see wees
ANC-regime gaan belastingbetalers se geld uitblaas op nog naamsveranderinge – PE, Uitenhage se name dalk ook binnekort verander »